SPCG ไม่หวั่นญี่ปุ่นปรับนโยบายรับซื้อไฟ ลุยสร้าง”Ukujima Mega Solar Project” 480MW ตามแผน
SPCG ไม่หวั่นญี่ปุ่นปรับนโยบายรับซื้อไฟโซลาร์ฟาร์ม ลุยสร้าง "Ukujima Mega Solar Project" กำลังผลิต 480 MW มูลค่า 5.8 หมื่นลบ. ปีนี้ตามแผน
15 ม.ค. 2562

บริษัท เอสพีซีจี จำกัด (มหาชน) หรือ SPCG ระบุว่า ตามที่มีการเปลี่ยนแปลงด้านนโยบายในการรับซื้อระบบผลิตไฟฟ้าจากพลังงานแสงอาทิตย์ในประเทศญี่ปุ่นนั้น บริษัทขอยืนยันแผนการลงทุนพัฒนาโครงการ โซลาร์ฟาร์ม ภายใต้ชื่อโครงการ “Ukujima Mega Solar Project” ขนาดกำลังการผลิตประมาณ 480 เมกะวัตต์ ณ เกาะ Ukujima เมืองนางาซากิ ประเทศญี่ปุ่น ซึ่งโครงการดังกล่าวมีกำหนดเริ่มการก่อสร้างในปี 2562 มีอัตรารับซื้อไฟฟ้า FIT ตามเดิม
ทั้งนี้ โครงการมีผู้ร่วมลงทุนทั้งสิ้น 8 บริษัท ได้แก่ Kyocera Corporation, Kyudenko Corporation, Mizuho Bank, SPCG Pubic Company Limited, Tokyo Century Corporation, Furukawa Electric Company Limited, Tsuboi Corporation และ The Eighteenth Bank limited ใช้งบประมาณในการลงทุนประมาณ 200 Billion Yen (หรือประมาณ 1.8 Billion USD หรือประมาณ 58,000 ล้านบาท (อัตราแลกเปลี่ยนเท่ากับ 32.0787 ณ วันที่ 14 มกราคม 2562)